Село је доста настрадало за време Грађанског рата, када је у Југославију (првенствено СР Македонију) избегло 189 породица са 686 чланова, и око 96 породица са 140 чланова у источноевропске земље. У Грађанском рату је из Буфа учествовало више од 250 бораца као припадници Демократске армије Грчке, од којих је страдало више од 120. После тога, због великог притиска и терора грчких власти, почео је нови талас исељавања у прекоокеанске земље, што је проузроковало постепени пад броја становника у насељу.